CELEX: 31985R0905
Language: el
Date: 1985-04-03 00:00:00
Title: Κανονισμός (ΕΟΚ) αριθ. 905/85 της Επιτροπής της 3ης Απριλίου 1985 που τροποποιεί τον κανονισμό (ΕΟΚ) αριθ. 584/85 περί ενάρξεως της αποστάξεως του επιτραπεζίου οίνου που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 337/79 για την περίοδο 1984/85

Avis juridique important

|

31985R0905

Κανονισμός (ΕΟΚ) αριθ. 905/85 της Επιτροπής της 3ης Απριλίου 1985 που τροποποιεί τον κανονισμό (ΕΟΚ) αριθ. 584/85 περί ενάρξεως της αποστάξεως του επιτραπεζίου οίνου που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 337/79 για την περίοδο 1984/85  

Επίσημη Εφημερίδα αριθ. L 097 της 04/04/1985 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 905/85 ΤΗΣ ΕΠΙΤΡΟΠΗΣ  της 3ης Απριλίου 1985  που τροποποιεί τον κανονισμό (ΕΟΚ) αριθ. 584/85 περί ενάρξεως της αποστάξεως του επιτραπεζίου οίνου που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 337/79 για την περίοδο 1984/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 15 παράγραφος 9,  Εκτιμώντας:  ότι ο κανονισμός (ΕΟΚ) αριθ. 584/85 της Επιτροπής (3) προβλέπει ότι τα συμβόλαια και οι δηλώσεις αποστάξεως, που συνάπτονται στα πλαίσια της αποστάξεως του επιτραπεζίου οίνου που προβλέπεται στο άρθρο 15 του κανονισμού (ΕΟΚ) αριθ. 337/79 για την περίοδο 1984/85, υποβάλλονται για έγκριση στον οργανισμό παρεμβάσεως το αργότερο στις 30 Μαρτίου 1985· ότι, λόγω του γεγονότος της καθυστερήσεως στη δημοσίευση των απαραιτήτων πράξεων σε ορισμένα κράτη μέλη, είναι αναγκαία μια παράταση της προαναφερθείσας προθεσμίας για να επιτραπεί σε όλους τους παραγωγούς να επωφεληθούν του μέτρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 584/85 τροποποιείται ως εξής:  1. Στο άρθρο 2, η ημερομηνία «30 Μαρτίου 1985» αντικαθίσταται από την «15 Απριλίου 1985».  2. Στο άρθρο 5:  - στην παράγραφο 1, η ημερομηνία «15 Απριλίου 1985» αντικαθίσταται από την «30 Απριλίου 1985»,  - στην παράγραφο 2, η ημερομηνία «30 Απριλίου 1985» αντικαθίσταται από την «15 Μαΐου 1985»,  - στην παράγραφο 3, η ημερομηνία «20 Μαΐου 1985» αντικαθίσταται από την «5 Ιουνίου 1985».  3. Στο άρθρο 6, η ημερομηνία «10 Μαΐου 1985» αντικαθίσταται από την «25 Μαΐου 1985».  4. Στο άρθρο 13 παράγραφος 1:  - στο πρώτο εδάφιο, η ημερομηνία «30 Μαρτίου 1985» αντικαθίσταται από την «15 Απριλίου 1985»,  - στο δεύτερο εδάφιο, η ημερομηνία «20 Μαΐου 1985» αντικαθίσταται από την «5 Ιουνίου 1985».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Απριλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 89 της 29. 3. 1985, σ. 1.  (3) ΕΕ αριθ. L 67 της 7. 3. 1985, σ. 19.